# Nerea Luis

Nerea Luis Mingueza (Madril, 1991) madrildar informatika-ingeniaria da, ingeniaritza artifizialean espezializatua eta T3chFes-en sortzaileetako bat.

## Bizitza

Txikia zenean, ahizparekin paperezko ordenagailuak eraikitzen zituen. Eranskailuekin pertsonalizatzen zituzten eta teklen azpian kotoia sartzen zuten efektu biguna lortzeko. Sailor Moon telesaileko Sailor Mercury pertsonaia gogokoena, mini-ordenagailu bat zuen gerlaria, imitatu egiten zuten, eta Nerea, oraindik ere, identifikatuta sentitzen da harekin. Institutura sartu aurreko udan Sailor Moonen orria, lau urtez iraun zuena, sortu zuen.
Errealitate birtuala, adimen artifiziala eta robotika dira haren interes teknologikoko eremuak. Ingeniaritza Informatikoan graduatu zen eta Zientzia eta Teknologia Informatiko masterra egin zuen. Adimen Artifizialeko doktorea da Madrilgo Karlos III.a Unibertsitatean. Beka bat lortu zuen Estatu Batuetan Grace Hopper Conferencera joateko, eta horrek Women in Tech mugimenduarekin lotu zuen erabat.

### Ibilbide profesionala

2013. urtean, T3chFest-en doako zientzia eta teknologiaren ekitaldiaren sortzaileetako bat izan zen. 2014. urtean, ANECAren, Kalitate eta Akreditazioaren Ebaluzioa Agentzia Nazionalaren parte izan zen. 2014tik 2018ra, programazio-eskolak eman zituen Informatikako Ingeniaritza Elebiduneko Graduan, Karlos III.a Unibertsitatean, baita bideo-jokoetako adimen artifizialekoak ere. 2017an, COTEC Fundazioarekin bat egin zuen, teknologian, talentuan eta generoan aditu gisa. Urte horretan bertan, Zientzia Parlamentuan ekimenarekin bat egin zuen, Logistika eta Ekitaldietako kide gisa.
Ingeniari egiten du lan Sngular enpresan. 2020an Madrilgo Industria Antolakuntzako Eskolako irakaslea izan zen. Urte horretan bertan irakaslea izan zen Nebrija Unibertsitatean Human Robot Cooperation ikasgaian. 2020an, Moncloan Gobernuaren Zientzia eta Berrikuntzarako Talka Planaren aurkezpenean hartu zuen parte. 2021etik Arrazoibide eta Plangintza Automatikoko irakaslea da Errioxako Nazioarteko Unibertsitatean.
   «Ez da adimen artifizialaren beldur izan behar, sistema horiek diseinatu, exekutatu eta legeztatzen dituztenek arduratu behar gaituzte.»

## Sariak eta aintzatespenak

* 2016. urtean, Google Women Techmakers Scholarship saria Europako, Ekialde Ertaineko eta Afrikako kategorian.
* 2018an, Top 100 emakumezko liderretan izendatu zuten.
* 2018an, Ziberboluntarioen Fundazioak IKT berritzaileak aintzatestea.
* 2019an, Merezimendu Zibilaren Ordenaren domina.

## Erreferentziak

* ↑ (Gaztelaniaz) «Mingueza: 'Se ha hecho poca divulgación sobre Inteligencia Artificial'» www.elperiodico.com 2020-09-07 (Noiz kontsultatua: 2024-07-24).
* ↑ (Gaztelaniaz) Salas, Javier. (2022-07-23). «“La automatización masiva es un peligro que hay que saber manejar”» El País (Noiz kontsultatua: 2024-07-24).
* 1 2 3 4 Rubio, Isabel. (2020-08-06). «Nerea Luis, de fan del manga a doctora en inteligencia artificial» El País.
* ↑ «Inicio - Nerea Luis Mingueza» sites.google.com.
* ↑ Zarzalejos, Ana. (2020-02-29). «La IA puede mejorar la calidad de vida de todos a pesar de los retos que plantea, según esta ingeniera referente en España» Business Insider España.
* 1 2 3 4 ISSN https://www.uc3m.es/ss/Satellite/AntiguosAlumnos/es/Detalle/Comunicacion_C/1371272282190/1371225128112/Nerea_Luis_Mingueza_recibe_la_Condecoracion_de_la_Orden_del_Merito_Civil..
* ↑ «Nerea Luis Mingueza | Profesores UNIR» UNIR.
* ↑ Equipo | Ciencia en el parlamento. .
* ↑ Nerea Luis Mingueza. .
* ↑ Nerea Luis Mingueza recibe la Condecoración de la Orden del Mérito Civil | UC3M. .
* ↑ «Next Media | Nerea Luis: “La inteligencia artificial es capaz de especializarse y ser más objetiva que los humanos”» Next Media 2019-03-25.
* ↑ Gil, Lydia. (2019-11-13). «Nerea Luis, ingeniera informática | #MujeresDivulgadoras 3ª ed.» Social Media en Investigación - Un proyecto de Lydia Gil.

## Kanpo estekak

* Datuak: Q108296191